Source: https://ispis.sk/judikatura/KSKE/4Sd26/2012
Timestamp: 2020-04-03 04:19:52+00:00
Document Index: 11271889

Matched Legal Cases: ['§ 250', '§ 65', '§ 21', '§ 174', '§ 250', '§ 250', '§ 146', '§ 246', '§ 42', 'súd ', 'súd ', '§ 65', '§ 21', '§ 174', '§ 250']

KSKE 4 Sd 26/2012 - iSpis
iSpis Judikatúra – KSKE 4 Sd 26/2012
KS v Košiciach, dátum 26.08.2012, sp.zn. KSKE 4 Sd 26/2012
zákon č. 461/2003 § 250p zákona č. 461/2003
§ 65 zákona č. 461/2003 § 21 zákona č. 100/1988 § 174 zákona č. 100/1988 § 250m ods. 2 OSP § 250p OSP § 146 ods. 1 písm. c) OSP § 246c OSP § 42 ods. 3 OSP
Súd: Krajský súd Košice Spisová značka: 4Sd/26/2012 Identifikačné číslo súdneho spisu: 7012200811 Dátum vydania rozhodnutia: 27. 08. 2012 Meno a priezvisko sudcu, VSÚ: JUDr. Jozef Kuruc ECLI: ECLI:SK:KSKE:2012:7012200811.1
Uznesenie Krajský súd v Košiciach v právnej veci navrhovateľa F. Y. D. Á. K. J., Q. G. Č.. XX, U., proti odporkyni Sociálnej poisťovni, ústredie, so sídlom v Bratislave, Ul. 29. augusta č. 8, v konaní o starobný dôchodok takto
O d m i e t a opravný prostriedok navrhovateľa zo dňa 29.06.2012 ako oneskorene podaný.
Návrhom zo dňa 29.06.2012 podaným na poštovú prepravu toho istého dňa sa navrhovateľ domáhal preskúmania rozhodnutia odporkyne zo dňa 23.11.2011 č. XXX XXX XXXX, ktorým odporkyňa zamietla žiadosť navrhovateľa o starobný dôchodok ku dňu 07.03.2011, pretože nesplnil podmienky uvedené v § 65 a 274 ods. 1 zákona č. 461/2003 Z.z. o sociálnom poistení v znení zákona č. 555/2007 Z.z. a § 21 a § 174 zákona č. 100/1988 Zb. o sociálnom zabezpečení v znení neskorších predpisov.
Napadnuté rozhodnutie odporkyne, ktoré obsahovalo správne poučenie o mieste a lehote na podanie opravného prostriedku, navrhovateľ prevzal dňa 30.11.2011.
Lehota na podanie opravného prostriedku začala v zmysle § 250m ods. 2 O.s.p. plynúť dňa 01.12.2011 a uplynula dňa 30.12.2011 (piatok) .
Opravný prostriedok navrhovateľa bol podaný na poštovú prepravu dňa 29.06.2012, teda po uplynutí tridsaťdňovej lehoty od doručenia napadnutého rozhodnutia stanovenej na podanie opravného prostriedku.